113. ΑΠΟΦΑΣΗ ΥΠΟΥΡΓΟΥ   ΔΗΜΟΣΙΑΣ ΤΑΞΗΣ Αριθ. 7016/60/6β  της 24 Δεκ. 1990/28 Ιαν. 1991  (ΦΕΚ Β΄ 22) Σύσταση Γραφείου Ισότητας των Φύλων. Έχοντας υπόψη: 1.Τις διατάξεις: α)Του άρθρ. 11 παρ. 2 του Νόμ. 1481/1984 «Οργανισμός Υπουργείου Δημόσιας Τάξης» (Α΄ 152), όπως αντικαταστάθηκε με το άρθρ. 1 παρ. 1 του Νόμ. 1590/1986 (Α΄ 49). β)Του Π.Δ. 137/1986 «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης» (Α΄ 51). 2.Σχετικό έγγραφο της Γενικής Γραμματείας Ισότητας του Υπουργείου Προεδρίας της Κυβέρνησης, αποφασίζουμε: 1.Στο 3ο Τμήμα Νομικών Υποθέσεων της Διεύθυνσης Μελετών του Υπουργείου Δημόσιας Τάξης, συνιστάται και λειτουργεί Γραφείο Ισότητας των Φύλων. Το γραφείο αυτό δεν είναι αυτοτελές και οργανικό, αλλά αποτελεί εσωτερική διάρθρωση του 3ου Τμήματος Νομικών Υποθέσεων της Διεύθυνσης Μελετών, στα πλαίσια του οποίου εντάσσεται και ενσωματώνεται λειτουργικά. 2.Σκοπός του Γραφείου Ισότητας των Φύλων είναι ο χειρισμός των θεμάτων ισότητας των δύο φύλων αναφορικά με το προσωπικό και τις υπηρεσίες του Σώματος της Ελληνικής Αστυνομίας και ειδικότερα: α)Η συλλογή στοιχείων για θέματα που αφορούν την ισότητα και η τελική επεξεργασία σχετικών προτάσεων των υπηρεσιών που υποβάλλονται δια μέσου των αρμοδίων Διευθύνσεων του Υπουργείου Δημόσιας Τάξης. β)Η κατεύθυνση και η καθοδήγηση των υπηρεσιών στην ορθή εφαρμογή της σχετική νομοθεσίας και της νομολογίας των εθνικών δικαστηρίων και των δικαστηρίων των ευρωπαϊκών κοινοτήτων, στα πλαίσια της Διεύθυνσης Μελετών, και σε συνεργασία με τις αρμόδιες Διευθύνσεις του Υπουργείου Δημόσιας Τάξης. γ)Η νομοτεχνική επεξεργασία σχεδίων νόμων και διοικητικών πράξεων, που αφορούν θέματα ισότητας, ώστε να προλαμβάνεται η θέσπιση διατάξεων και ρυθμίσεων με δυσμενείς διακρίσεις ανάμεσα στα δύο φύλα. δ)Η συνεργασία, σε θέματα ισότητας, με τη Γενική Γραμματεία Ισότητας, δια μέσου της Διεύθυνσης Μελετών του Υπουργείου Δημόσιας Τάξης. 3.Το έργο του ως άνω γραφείου διεκπεραιώνεται από το προσωπικό του 3ου Τμήματος Νομικών Υποθέσεων, στο οποίο το γραφείο αυτό είναι ενταγμένο και λειτουργεί. 4.Λεπτομέρειες και θέματα δευτερεύουσας σημασίας που αφορούν την υλοποίηση της παρούσας ρυθμίζονται με διαταγή του Αρχηγού της Ελληνικής Αστυνομίας. 114. ΑΠΟΦΑΣΗ ΥΠΟΥΡΓΟΥ   ΔΗΜΟΣΙΑΣ ΤΑΞΗΣ   Αριθ. 7001/2/436γ   της 16 Ιαν./1 Φεβρ. 1991 (ΦΕΚ Β΄ 41)  Σύσταση προσωρινών Αστυνομικών Υπηρεσιών.   